Diari Oficial de la Generalitat Valenciana


Sumari del DOGV 2504, del 10-05-1995 (1995/834626)

DECRET 70/1995, de 18 d'abril, del Govern Valencià, pel qual accepta la cessió gratuïta de la propietat del solar, i de l'edifici construït sobre aquest, situat a la partida del Mal Pas, polígon industrial Alqueria de Moret, de Picanya, destinat a centre de formació professional, realitzada per l'Ajuntament de Picanya.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/04/18/70/dof/vci/html**

### Dades del document

Número de DOGV
:   2504

Data del DOGV
:   10-05-1995

Secció del DOGV
:   DISPOSICIONS GENERALS

Número del document
:   1995/834626


Data del document
:   18-04-1995

Organisme emissor
:   Conselleria d'Economia i Hisenda

Tipus de document
:   Decret

DECRET 70/1995, de 18 d'abril, del Govern Valencià, pel qual accepta la cessió gratuïta de la propietat del solar, i de l'edifici construït sobre aquest, situat a la partida del Mal Pas, polígon industrial Alqueria de Moret, de Picanya, destinat a centre de formació professional, realitzada per l'Ajuntament de Picanya.   
L'Ajuntament de Picanya, en les sessions plenàries realitzades el dies 29 de setembre de 1994 i 2 de març de 1995, acordà la cessió gratuïta a la Generalitat Valenciana de la propietat de l'immoble, i de l'edifici construït sobre aquest, situat a la partida del Mal Pas, polígon industrial Alqueria de Moret, propietat de l'Ajuntament.  
La cessió es realitza amb el fi determinant que l'immoble es destine a centre de formació professional.  
A petició del conseller de Treball i Afers Socials s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 18 d'abril de 1995,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament de Picanya, del solar situat en la partida del Mal Pas, polígon industrial Alqueria de Moret, de 5.616 m2 de superfície, que confronta: al sud, façana principal, amb l'avinguda de l'Alqueria de Moret; est, resta de la finca matriu, de la qual se segrega; oest, resta de la finca matriu, camí enmig, i carrer de la Sèquia de Quart, i nord, carrer de la Sèquia de Favara.  
Sobre aquest solar hi ha construït un edifici amb façana principal que dóna a l'avinguda de l'Alqueria de Moret, s/n.  
Aquesta finca es troba inscrita en el Registre de la Propietat d'Aldaia, tom 2.343, foli 128, llibre 119 de Picanya, finca 9.407, inscripció 1.ª  
Article segon  
La cessió gratuïta efectuada per l'Ajuntament de Picanya es fa amb les condicions següents:  
1. La realització en el centre d'accions de formació empresarial i a l'actuació d'aquest com a centre de serveis i desenvolupament empresarial, oferint, a l'efecte, formació, informació i assessorament, de forma que es contribuesca al desenvolupament econòmic i social de la zona i la comarca.  
2. S'estableix la condició resolutòria que en cas d'incompliment de la destinació assenyalada en l'apartat anterior, l'immoble cedit revertirà al patrimoni de l'Ajuntament de Picanya, bastant l'acta notarial que ho acredite, amb l'escriptura de cessió adjunta, per a tornar a inscriure en el Registre de la Propietat la finca a favor de l'Ajuntament de Picanya per dret de reversió dimanant de l'incompliment de qualsevol d'aquestes condicions. En cas que l'immoble esmentat revertís al patrimoni de l'ajuntament, l'equip incorporat a l'immoble per la Conselleria de Treball i Afers Socials revertiria a aquesta.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el registre de la propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 18 d'abril de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI